Sp går imot tidlig ultralyd

Senterpartiets stortingsgruppe går enstemmig imot Aps forslag om å innføre rutinemessig tidlig ultralyd i uke 12.

Publisert: Publisert: 12. januar 2012

Liv Signe Navarsete skal være en av dem som er mot tidlig ultralyd. Foto: Scanpix

Hanne Tenfjord Skodje

Denne artikkelen er over åtte år gammel

Sps stortingsgruppe behandlet spørsmålet om tidlig ultralyd onsdag. Vedtaket var enstemmig. En representant som ikke var til stede, ville ha stemt for. Skepsisen i Sp mot forslaget har lenge vært kjent, men partiet har ikke hatt noe vedtak før nå.

LES OGSÅ:

Les også Bioteknologinemnda sier nei til tidlig ultralyd

— Det var på høg tid at Senterpartiet mener noe i et sentralt organ. Nå har vi et tydelig vedtak på at vi er imot, sier helsepolitisk talsperson Kjersti Toppe i Senterpartiet til Aftenbladet.

Partiet nevner tre årsaker til at det går imot:

Tidlig ultralyd gir ingen helsegevinst.

Det er feil bruk av ressurser.

Det kan gi flere aborter av foster med kromosomavvik.

Ap har programfestet rutinemessig ultralyd til alle gravide i uke 12 i tillegg til i uke 18. Saken er aktualisert gjennom en evaluering av bioteknologiloven. Også regjeringspartiet SV har vært skeptisk.

— Vedtaket betyr at Ap har et problem. De får ikke dette igjennom i regjering. Alternativet er at vi hadde sagt ja, da ville saken vært avgjort. Men vi har argumentert med helseeffekter, og der er det slått fast at det ikke finnes noen, sier Toppe.

LES OGSÅ:

Les også Her er ultralyd-argumentene

I Sp-ledelsen skal leder Liv Signe Navarsete og Trygve Slagsvold Vedum være imot, mens Ola Borten Moe er for. Et flertall i sentralstyret er også mot, etter det Aftenbladet har grunn til å tro. Toppe mener uansett saken nå er avgjort for Sps del.

— Det betyr mer hva stortingsgruppa mener enn hva sentralstyret mener, siden det ikke står noe tidlig ultralyd i programmet vårt.

Toppe håper også SV sier nei til tidlig ultralyd.

— Jeg tror SV skjeler litt til oss. De har så langt jeg har oppfattet det vært på samme linje som oss. Og jeg tror SV er opptatt av riktige prioriteringer innen helsevesenet.

LES OGSÅ:

Les også Flertall for å tilby tidlig ultralyd

SV utsatte behandlingen av saken i påvente av Prioriteringsrådets vedtak i saken. Rådet vedtok 5. desember med 11 mot åtte stemmer å støtte innføring av tidlig ultralyd. SVs landsstyremøte skal behandle saken i månedsskiftet januar/februar.

Kjersti Toppe sier hun fremdeles er "rystet" over rådets konklusjon som kom på tross av at det er funnet få helsegevinster.

I SV er også partiledelsen delt. Kristin Halvorsen var før landsmøtet i fjor imot. Nestleder Audun Lysbakken for og nestleder Bård Vegar Solhjell i tvil. Stortingsgruppen er også delt i to syn.

Fakta Ultralyd Alle gravide får i dag tilbud om rutinemessig ultralyd i uke18. I tillegg får kvinner over 38 år tilbud om fosterdiagnostikk i uke 12 fordirisikoen for å få barn med Downs syndrom stiger med alderen. Alle gravide kanfå tilbud om tidlig ultralyd basert på bestemte kriterier. Ap har programfestet tidlig ultralyd til alle gravide. Frpstøtter innføring. Venstre har ikke bestemt seg. Høyre og KrF er imot. Les mer